На 26. 02. 2020г. Второ основно училище „Никола Йонков Вапцаров“ – гр. Търговище за поредна година отбеляза Световния ден за борба с тормоза в училище, познат като „Ден на розовата фланелка“. В знак на съпричастност всички ученици и учители казаха „Не на тормоза, но не за ден“ закичвайки се с розови фланелки. Бяха проведени разговори и беседи по темата по класове. Всеки ученик самостоятелно изработи розова тениска от хартия и написа своето послание върху нея. Тениските бяха залепени на „Дъската на посланията“. В този ден голяма част от учениците и учителите бяха облечени в розово. Най – активни в това отношение бяха малките.